Dokumentarni film o Islamu 9/5/02 - 2002-05-09
Autor filma, Tariq Quadir se nada da će film pokazati kontrast izmedju Islama koji prakticira najveći broj vjernika, i onog što naziva
Nakon septembarskih napada na Sjedinjene Države, mnogo više ljudi razmišlja o Islamu. Neki povezuju Islam s nasiljem i ratom; medjutim, godinu prije nego su se dogodili napadi na New York i Washington, jedan musliman koji živi u Sjedinjenim Državama, napravio je dokumentarni film o Islamu. O čemu se radi piše novinarka Glasa Amerike Debbie Block, koja kaže da umjesto nasilja, taj film prikazuje kako Islam promovira mir, jedinstvo, i sklad. Kao dio svog duhovnog traganja, Tariq je napravio i dokumentarac o onome što naziva miroljubivom praksom Islama. U to je uključen i Saalat - molitve Allahu Dzelešanuhu, koje muslimani obavljaju pet puta dnevno. Iako u njegovom video snimku nema političkih konotacija i komentara, Tariq Quadir se nada da će film pokazati kontrast izmedju Islama koji prakticira najveći broj muslimana - vjernika, i onog što naziva kidnapiranjem vjere od strane radikalnih struja. Islam ne promovira nasilje, kaže Tariq, i dodaje kako ni sanjati nije mogao da će vjeru teroristi koristiti kao ispriku za ubijanje nevinih: Hoću reći da se ne može kriviti jedna cijela vjera samo zato što neko kaže - Ja sam mulsiman, i potom počne provoditi nasilje koje ide protiv te vjere. Najveći dio muslimana ne smiju biti taocima ove otpadničke grupe ljudi koji su nas 11 Spetmebra sve povrijedili, do gadjenja i užasa! Gospodin Quadir dodaje da je cilj njegovog videa razdvojiti činjenice od izmišljenog, o onome što se govori o Islamu. Na primjer, riječ Jihad, za koju Zapad misli da znači Sveti rat, u stvari predstavlja borbu na Božjem putu uopće: Riječ Jihad ne znači doslovno rat. Ona znači borbu, napor - borbu protiv lažnoga, protiv zla izvan čovjeka i u njemu samome. Medjutim ta se riječ često koristi u značenju rat, rat koji neko vodi iz svog ličnog, ili političkog interesa. Tariq Quadir je nakon hadža, ostavio posao finansijskog analitičara, počeo se baviti dubokim istraživanjima u polju Islama, kupio sebi malu video kameru. Vlastitim novcem , uputio se na godinu dana dugi put, u Tursku, Morroco, Egipat, Britaniju, Sjedinjene Države i na kraju u rodni mu Bangladesh. Njegov sat i pol dugački video-dokumentarac, nazvan Tawhid - jedan medju mnogima, svjedoči o Muslimanima koji se bave vjerom, umjetnošću, kulturnim aktivnostima, koje odslikavaju njihovu vjeru. Naučio sam da u raznim islamskim zemljama, čak i tamo gdje su kulture potpuno različite jedna od druge, postoji to neko posebno jedinstvo u vjeri, to neko osnovno medjusobno razumjevanje, kaže Tariq. Trenutno se Tariqov film prikazuje u blizini Philladelphie, u saveznoj državi Pennsylvania gdje Tariq Quadir živi. Od muslimana koji vide film, čujem komentare kako su se tek tada, po prvi puta sučelili s nekim aspektima vjere, o kojima nikada nisu razmišljali, jednostavno zato što su rodjeni kao muslimani. Ljudi koji nisu muslimani mi kažu: Tek sada shvatam Islam. Nisam imao pojma, jer putem medija samo slušamo o ratu, terorizmu, o tome kako je Islam vjera nasilja. Jednostavno, ljudi nisu imali prilike da se upoznaju s ljepotom Islama. Gospodin Quadir na kraju kaže: Bog mi je svjedok da sam učinio što sam najbolje znao i umio. U tom smislu, mislim da sam uspio... jer, sudeći po reakcijama ljudi koji su film vidjeli, izgledao kao da sam uradio pravu stvar.